ai4bharat/Pralekha huggingface dataset:
माहिती आणि प्रसारण मंत्रालय
प्रसार भारती आणि इजिप्तचे राष्ट्रीय माध्यम प्राधिकरण  यांच्यात दूरचित्रवाणी आणि आकाशवाणीसाठी कार्यक्रमांची देवाणघेवाण होणार
केंद्रीय माहिती आणि प्रसारण मंत्री अनुराग सिंह ठाकूर आणि अरब प्रजासत्ताक इजिप्तचे परराष्ट्र मंत्री समेह हसन शौकरी यांच्यात आशय-सामग्रीची देवाण-घेवाण,क्षमता विकास आणि सह-निर्मितीच्या क्षेत्रात सामंजस्य करारावर स्वाक्षरी
नवी दिल्ली, 25 जानेवारी 2023
प्रसार भारती आणि नॅशनल मीडिया ऑथॉरिटी ऑफ इजिप्त यांच्या दरम्यान, आशय-सामग्रीची देवाणघेवाण, क्षमता विकास आणि सह-निर्मिती सुलभ करण्यासाठी भारत आणि इजिप्त यांच्यात आज एका सामंजस्य करारावर स्वाक्षरी झाली. केंद्रीय माहिती आणि प्रसारण, युवा व्यवहार आणि क्रीडा मंत्री अनुराग सिंह ठाकूर आणि इजिप्त सरकारचे परराष्ट्र व्यवहार मंत्री समेह हसन शौकरी यांनी या सामंजस्य करारावर स्वाक्षरी केली. भारताचे पंतप्रधान आणि इजिप्तचे राष्ट्राध्यक्ष यांच्या उपस्थितीत नवी दिल्लीतील हैदराबाद हाऊस येथे दोन्ही पक्षांमधील शिष्टमंडळ स्तरावरील चर्चेनंतर दोन्ही देशांमध्ये सामंजस्य करारांची देवाणघेवाण करण्यात आली.
हा सामंजस्य करार म्हणजे, अर्थव्यवस्था, तंत्रज्ञान, सामाजिक विकास आणि समृद्ध सांस्कृतिक वारसा यावर विशेष भर देणाऱ्या कार्यक्रमांच्या माध्यमातून देशाची प्रगती दाखवण्यासाठी डीडी  इंडिया चॅनलची व्याप्ती वाढवण्याच्या प्रसार भारतीच्या प्रयत्नांचा एक भाग आहे. या सामंजस्य करारा अंतर्गत, दोन्ही देशांचे प्रसारक  द्विपक्षीय आधारावर क्रीडा, बातम्या, संस्कृती, मनोरंजन आणि इतर अनेक क्षेत्रांशी संबंधित विविध प्रकारच्या कार्यक्रमांची देवाणघेवाण करतील, आणि हे कार्यक्रम त्यांच्या रेडिओ आणि दूरचित्रवाणी  मंचावरून प्रसारित केले जातील. हा सामंजस्य करार तीन वर्षांसाठी वैध असेल, आणि या अंतर्गत दोन्ही प्रसारकांना सहनिर्मिती करता येईल आणि आपल्या अधिकाऱ्यांना अत्याधुनिक तंत्रज्ञानाचे प्रशिक्षण देता येईल.
प्रसार भारती या भारताच्या सार्वजनिक प्रसारकांनी, प्रसारण क्षेत्रातील सहकार्य आणि सहयोगासाठी सध्या 39 परदेशी प्रसारकांबरोबर सामंजस्य करार केले आहेत. या सामंजस्य करारा अंतर्गत परदेशी प्रसारकांबरोबर संस्कृती, शिक्षण, विज्ञान, मनोरंजन, क्रीडा, बातम्या इत्यादी क्षेत्रात कार्यक्रमांची देवाणघेवाण करण्याची तरतूद आहे. हे सामंजस्य करार प्रशिक्षणाच्या माध्यमातून परस्पर स्वारस्याच्या संकल्पनांवर आधारित सह-निर्मिती करण्याची संधी देखील प्रदान करतात.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
महिला आणि बालविकास मंत्रालय
लैंगिक अत्याचार झालेल्या मुलांचा समावेश राज्य/केंद्रशासित प्रदेशांच्या पीडित नुकसान भरपाई योजना/निधीत केला जावा
पीडितांना वेळेवर अंतरिम मदत पुरवण्यात यावी-मनेका संजय गांधी
(नवी दिल्ली, 30 मे 2018
लैंगिक अत्याचाराला सामोरे जावे लागलेल्या मुलांचा समावेश पीडित नुकसान भरपाई योजना/निधीमध्ये करण्यासाठी आवश्यक पावले उचलण्यासाठी संबंधित विभागांना निर्देश देण्याची सूचना महिला आणि बालविकास मंत्री मनेका संजय गांधी यांनी सर्व राज्ये/केंद्रशासित प्रदेशांच्या मुख्यमंत्र्यांना पत्राद्वारे केली आहे. तसेच अंतरिम नुकसान भरपाईची रक्कम वेळेवर देण्याची विनंतीही करण्यात आली आहे.
पॉक्सो कायदा केवळ मुलींचे नव्हे तर मुलांचेही हित जपतो असे त्यांनी म्हटले आहे.
B.Gokhale/S.Kane/P.Kor
वाणिज्य आणि उदयोग मंत्रालय
कांदा निर्यातीवरील बंदी हटवण्यात आली
1 जानेवारी 2021 पासून केंद्र सरकारने सर्व प्रकारच्या कांद्यावरील निर्यातीची बंदी हटवली आहे
M.Chopade/P.Kor
रसायन आणि खते मंत्रालय
कोवॅक्सीन उत्पादनात वृद्धीसाठी भारत बायोटेक आणि इतर 3 सार्वजनिक क्षेत्र उपक्रमांच्या सुविधांमध्ये भर घालण्यासाठी सहाय्य
कोविड-19 लसींना मंजुरीसाठी आणि वैद्यकीय चाचणीसाठीच्या अर्जां संदर्भातली प्रक्रिया वेगाने करण्यासाठी केंद्रीय औषध मानक आणि नियंत्रण संस्थेने यंत्रणा कार्यान्वित केली
नवी दिल्ली, 6 ऑगस्ट 2021
औषधे/ लसी यांचा उत्पादन खर्च हा विकास खर्च,बौद्धिक संपदा हक्क खर्च,तंत्रज्ञान, लस प्लाटफॉर्म आणि विविध कंपन्यामध्ये उत्पादनांचे प्रमाण यावर अवलंबून असतो.
‘मिशन कोविड सुरक्षा –कोविड-19 प्रतिबंधक भारतीय लस विकास अभियान’ जैव तंत्रज्ञान उद्योग संशोधन सहाय्य परिषदे मार्फत राबवण्यात येते अशी माहिती जैव तंत्रज्ञान विभागाने दिली आहे. कोवॅक्सीन उत्पादनात वृद्धीसाठी भारत बायोटेक आणि मुंबईतील हाफकीन बायोफार्मास्युटिकल कॉर्पोरेशन लिमिटेड, हैदराबाद येथील इंडियन इम्युनोलॉजिकल लिमिटेड, बुलंदशहरमधील भारत इम्युनोलॉजिकल बायोलॉजिकल कॉर्पोरेशन लिमिटेड या 3 सार्वजनिक क्षेत्र उपक्रमांच्या सुविधांमध्ये भर घालण्यासाठी सहाय्य करण्यात येत आहे. याशिवाय गुजरात कोविड वॅक्सीन कन्सोर्टियमकडे कोवॅक्सीन उत्पादन तंत्रज्ञान हस्तांतरण सुलभ करण्यात येत आहे. गुजरात कोविड वॅक्सीन कन्सोर्टियममध्ये हेस्टर बायोसायन्सेस, ओम्नी बीआरएक्स बायोटेक्नॉलॉजी प्रायव्हेट लिमिटेड आणि गुजरात बायोटेक्नॉलॉजी रिसर्च सेंटर,विज्ञान आणि तंत्रज्ञान विभाग, गुजरात सरकार यांचा समावेश आहे.
आरोग्य आणि कुटुंब कल्याण मंत्रालयाने देशातल्या लस उत्पादकांना, त्यांच्याकडे नोंदवण्यात आलेल्या खरेदी ऑर्डरसंदर्भात 100 टक्के आगाऊ रक्कम पुरवली आहे.
याशिवाय आरोग्य आणि कुटुंब कल्याण मंत्रालयाअंतर्गत केंद्रीय औषध मानक आणि नियंत्रण संस्थेने , कोविड-19 लसींच्या वैद्यकीय चाचणी आणि मंजुरीसाठीच्या अर्जांसंदर्भातली प्रक्रिया वेगाने करण्यासाठी यंत्रणा कार्यान्वित केली आहे.
कोणत्याही सामाजिक-आर्थिक स्तरातल्या पात्र लाभार्थींना सुरक्षित कोविड-19 लस मिळणे शक्य होण्यासाठी आरोग्य मंत्रालयाने सुनिश्चीती केली आहे. राज्ये आणि केंद्रशासित प्रदेशाना लस उपलब्धतेबाबत 15 दिवस आधीच माहिती केंद्र सरकार देत आहे.
लस घेण्याबत टाळाटाळ होऊ नये आणि लसीबाबत जनतेच्या मनातला विश्वास कायम राखण्यासाठी संवाद रणनीतीचा अवलंब करण्यात येत आहे. उत्पादन आणि कोविड-19 लस उपलब्धतेनुसार, पात्र लाभार्थींना, लस मिळावी यासाठी केंद्र सरकारने सर्व व्यवस्था केली आहे. 18 वर्षे आणि त्यावरील पात्र लाभार्थींच्या लसीकरणासाठी जानेवारी 2021 ते डिसेंबर 2021 दरम्यान पुरेश्या प्रमाणात कोविड प्रतिबंधक लसी उपलब्ध होतील अशी अपेक्षा आहे.
केंद्रीय आरोग्य आणि कुटुंब कल्याण आणि खते आणि रसायन मंत्री मनसुख मांडवीय यांनी आज राज्य सभेत लेखी उत्तरात ही माहिती दिली.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
पंतप्रधान कार्यालय
पंतप्रधानांनी भारतीय तटरक्षक दलाला त्यांच्या स्थापना दिनानिमित्त दिल्या शुभेच्छा
पंतप्रधान नरेंद्र मोदी यांनी भारतीय तटरक्षक दलाला त्यांच्या स्थापना दिनानिमित्त शुभेच्छा दिल्या आहेत.
आपल्या ट्विटर संदेशामध्ये पंतप्रधान म्हणाले;
"भारतीय तटरक्षक दलाला त्यांच्या स्थापना दिनानिमित्त हार्दिक शुभेच्छा.
अत्यंत सामरिक महत्त्व असलेले,आपले तटरक्षक दल हा कर्तव्यनिष्ठेने काम करणाऱ्यांचा एक उत्कृष्ट समूह आहे, जे आपली किनारपट्टी सुरक्षित ठेवण्यासाठी अविरतपणे झटतात, तसेच मानवतेच्या कल्याणासाठी देखील आघाडीवर असतात.”
रेल्वे मंत्रालय
डॉ बिष्णू प्रसाद नंदा यांनी रेल्वे आरोग्य सेवा , रेल्वे मंडळाचे महासंचालक पदाचा कार्यभार स्विकारला
नवी दिल्ली, 6 जुलै 2020
डॉ बिष्णू प्रसाद नंदा यांनी रेल्वे आरोग्य सेवा  रेल्वे मंडळाचे महासंचालक म्हणून कार्यभार स्वीकारला आहे. रेल्वे मंडळाच्या आरोग्य विभागाच्या सर्वोच्च पदावर नंदा रुजू झाले आहेत. यापूर्वी, डॉ बी पी नंदा हे, दक्षिण रेल्वेचे प्रधान मुख्य वैद्यकीय संचालक म्हणून काम पाहत होते.
1983 मध्ये यूपीएससीच्या संयुक्त वैद्यकीय सेवा परीक्षेत डॉ बी. पी. नंदा यांनी संपूर्ण भारतात प्रथम क्रमांक पटकावला होता व त्यांची निवड भारतीय रेल्वे वैद्यकीय सेवांसाठी झाली होती. डॉ. बी पी नंदा 14 नोव्हेंबर 1984 रोजी दक्षिण पूर्व रेल्वेच्या खडगपूर विभागीय रुग्णालयात भारतीय रेल्वे वैद्यकीय सेवेत रूजू झाले.
परीक्षाकाळ पूर्ण झाल्यानंतर, डॉ नंदा नागपूर विभागांतर्गत मध्य प्रदेशातील छिंदवाडा आरोग्य युनिटमध्ये सहाय्यक विभागीय वैद्यकीय अधिकारी म्हणून तैनात होते; त्यानंतर त्यांची बदली रांचीच्या हटिया रेल्वे रूग्णालयात झाली, जिथे त्यांनी सात वर्षे सेवा केली. त्यानंतर त्यांची बदली भुवनेश्वर येथील मंचेश्वर रेल्वे रूग्णालयात झाली. डॉ नंदा यांनी 1994-97 दरम्यान मुंबई विद्यापीठ, मुंबई येथून ईएनटीमध्ये पदव्युत्तर शिक्षण प्राप्त केले होते. नंतर अदरा विभागीय रेल्वे रुग्णालयात ईएनटी विशेषज्ञ म्हणून तैनात झाले जिथे त्यांनी 15 वर्षे काम केले.
चक्रधरपूर विभागाचे मुख्य वैद्यकीय अधीक्षक म्हणून एसएजी स्तरावर पदोन्नतीनंतर झाल्यानंतर डॉ नंदा यांनी प्रशासकीय कारकीर्द सुरू केली. 2018 पर्यंत अदरा  आणि मद्रास  मध्ये अधीक्षक म्हणून कार्यरत राहिले. त्यानंतर अयानवरम येथील पेरामूर रेल्वे रुग्णालयाच्या अत्यंत प्रतिष्ठित, अशा सहा विभागीय रुग्णालयासह दक्षिणेकडील रेल्वेचे प्रधान मुख्य वैद्यकीय संचालक या पदाचा कार्यभार यशस्वीपणे पार पाडला.
दक्षिणेकडील रेल्वेचे प्रधान मुख्य वैद्यकीय संचालक म्हणून कार्यरत असताना डॉ नंदा यांनी क्षेत्रासाठी औषधे व शल्यक्रिया ई-प्रोक्यूरमेंट कार्यान्वित करण्यात मोलाची भूमिका बजावत होते. त्यांच्या सक्षम नेतृत्वात वैद्यकीय विभागाने ई-प्रोक्योरमेंट पूर्ण केले, तसेच सर्व विभागांना न्याय्य वितरण सुनिश्चित केले. वैद्यकीय क्षेत्रातील नवीनतम घडामोडींसह 'आयआरएचएस केडर'ला अद्यतनित करण्यासाठी शैक्षणिक क्रियाकलापांना वेग आला आहे. त्यांच्या कार्यकाळात विभागीय स्तरावर सीएमईचे दोन आणि अखिल भारतीय सीएमई कार्यक्रम घेण्यात आले.S.Pophale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
देशभरातील रेल्वे स्थानकांच्या पुनर्निर्मितीला आमच्या सरकारचे प्राधान्यः पंतप्रधान
पंतप्रधान नरेंद्र मोदी यांनी ग्वाल्हेर रेल्वे स्थानकाच्या पुनर्विकासासाठी सुरू असलेल्या कामाची प्रशंसा केली आहे.
केंद्रीय रेल्वे मंत्री अश्विनी वैष्णव यांची X वरील पोस्ट सामायिक करताना पंतप्रधान म्हणाले;
“खूप छान! देशभरातल्या रेल्वे स्थानकांचा कायापालट करणे, ही आमच्या सरकारची प्राथमिकता आहे. या अत्याधुनिक सुविधांच्या बरोबर ग्वाल्हेर रेल्वे स्थानकाच्या होणाऱ्या विकास कार्यामुळे प्रवाशांचा प्रवास अधिक सुखकर होणार आहे.
ऊर्जा मंत्रालय
लॉकडाऊनमध्येही एनटीपीसीकडून अखंड विद्युतपुरवठा
सर्व केंद्रांमध्ये लॉकडाऊन आणि सामाजिक सुरक्षित अंतराच्या नियमांचे पालन
एनटीपीसी विंध्याचलने 13 एप्रिल 2020 रोजी 100 टक्के पीएलएफ मिळविले
नवी दिल्ली, 25 एप्रिल 2020
ऊर्जा मंत्रालयाच्या अंतर्गत सार्वजनिक क्षेत्रातील उपक्रम  असलेली एनटीपीसी ही भारतातील सर्वांत मोठी वीज उत्पादक असून कोरोना साथीच्या काळातही अखंड वीजपुरवठ्याचे काम करीत आहे. सध्याच्या करोना महामारीमुळे चालु लॉक डाऊन काळात, ऊर्जा मंत्रालयाच्या मार्गदर्शक तत्त्वानुसार प्रत्येक महारत्न कंपनी ऊर्जा पुरविण्यात सक्रीय झाली असुन सर्वोत्तम पातळीवर कामगिरी बजावत असल्याचे नवीनआणि नूतनीकरणयोग्य ऊर्जामंत्रालयाचे केंद्रीय राज्यमंत्री आर. के. सिंह  यांनी सांगितले
कोविड-19 संकटाने वीज उपयोगितेचे महत्त्व अधोरेखित केले आहे. अर्थव्यवस्थेतील बऱ्याच क्षेत्रांचे कामकाज सुरळीत चालण्यासाठी वीजेचा उपयोग अत्यंत महत्त्वपूर्ण आहे. एनटीपीसी देखील अतिशय कार्यक्षमपणे सततच्या वीज निर्मितीसाठी कोळसा पुरविण्याचे व्यवस्थापन करीत आहे.
जरी एनटीपीसीचे कर्मचारी अग्रभागी राहून चोखपणे चोवीस तास वीज पुरवठा सुनिश्चित करत असले, तरी एनटीपीसीमध्ये लॉकडाऊन संदर्भातील नियमावली, मार्गदर्शकतत्वे आणि सामाजिक सुरक्षित अंतराबाबतचे नियम काटेकोरपणे पाळले जात आहेत. वीज उत्पादनाच्या पलिकडे जाऊन, या सार्वजनिक क्षेत्रातील उपक्रमाने  समाज कल्याणाच्यादृष्टीने वंचित विभाग आणि स्थलांतरित कामगारांना अन्नधान्य आणि वैद्यकीय सुविधा पुरविण्यामध्ये मोठा सहभाग नोंदविला आहे. कोविड-19 विरोधात लढा देताना देशातील प्रत्येक कानाकोपऱ्यात पर्याप्त प्रमाणात वीज पोहोचावी, याबाबतच्या घडामोडींवर एनटीपीसीचे व्यवस्थापन बारकाईने लक्ष ठेवून आहे.
एनटीपीसी वीजकेंद्रांच्या ताफ्यात विंध्याचल हे देशातील सर्वांत मोठे वीज केंद्र आहे, ज्याने 13 एप्रिल 2020 रोजी 100 टक्क्यांपेक्षा जास्त पीएलएफ मिळविला आहे आणि लॉकडाऊनचा काळ असतानाही भारतातील पहिले अल्ट्रा सुपरक्रिटिकल वीज केंद्र, एनटीपीसी खरगोनचे दुसरे 660 मेगावॉटचे व्यावसायिक केंद्र या काळात सुरू झाले जे लॉकडाऊनच्या काळातही एनटीपीसीच्या उत्कृष्टतेची वचनबद्धता सिद्ध करते.
एकूण स्थापित 62110 मेगावॉट क्षमता असणाऱ्या एनटीपीसी ग्रुपकडे 70 वीज केंद्र आहेत यापैकी 24 कोळसा, 7 संयुक्त वायू / द्रवरूपातील इंधन, 1 जल विद्युत, 13 नूतनीकरण योग्य आणि 25 संयुक्त उपक्रमांतर्गत असणारे ऊर्जा केंद्र आहेत.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
ट्रीसा जॉली आणि गायत्री गोपीचंद यांचे बॅडमिंटन दुहेरीस्पर्धेत कांस्यपदक जिंकल्याबद्दल अभिमान वाटतो : पंतप्रधान
पंतप्रधान नरेंद्र मोदी यांनी ट्रीसा जॉली आणि गायत्री गोपीचंद यांचे राष्ट्रकुल स्पर्धा 2022 मध्ये बॅडमिंटन दुहेरीत कांस्य पदक जिंकल्याबद्दल अभिनंदन केले आहे.
यासंदर्भात पंतप्रधानांनी ट्विट केले की;
"बॅडमिंटन दुहेरीत कांस्यपदक जिंकल्याबद्दल ट्रीसा जॉली आणि गायत्री गोपीचंद यांचा अभिमान वाटतो. राष्ट्रकुल क्रीडा स्पर्धेसाठी रवाना होण्यापूर्वी, ट्रीसाने मला गायत्रीसोबतच्या तिच्या मैत्रीबद्दल सांगितले होते.पण त्यांनी पदक जिंकल्यास ते ती कसं साजर करेल याबद्दल तिने काही ठरवले नव्हते . मला खात्री आहे की आता तिने हे यश कसं साजरं करायचं हे ठरवलं असेल. :)"
पंतप्रधान कार्यालय
पंतप्रधानांनी देशवासीयांना दिल्या ईद-उल-फित्रच्या शुभेच्छा
पंतप्रधान नरेंद्र मोदी यांनी देशवासीयांना ईद-उल-फित्र निमित्त शुभेच्छा दिल्या आहेत.
पंतप्रधान मोदी यांनी आपल्या ट्विटर संदेशात म्हटलं आहे:
"ईद-उल-फित्र च्या शुभ प्रसंगी शुभेच्छा. मी सगळ्यांच्या उत्तम आरोग्य आणि कल्याणासाठी प्रार्थना करतो. आपण एकजुटीनं संयुक्त प्रयत्नांनी या जागतिक महामारीवर मात करु शकतो आणि मानव कल्याणासाठी अग्रेसर होण्याकरिता काम करु शकतो.
ईद मुबारक!"
अर्थ मंत्रालय
जीएसटी गुप्तचर महासंचालनालयाच्या अधिकाऱ्यांनी 4.500 कोटींहून अधिक किमतीच्या बनावट पावत्या बनवणाऱ्या टोळीचा लावला छडा; 1 अटक
नवी दिल्ली, 14 जानेवारी 2022
व्यवसायाच्या मुख्य ठिकाणी अस्तित्वात नसल्याचे आढळून आलेल्या काही बनावट कंपन्यांविरुद्ध DGGI अर्थात वस्तू आणि सेवा कर गुप्तचर महासंचालनालयाद्वारे अलीकडेच गुन्हा दाखल करण्यात आला होता. या बनावट कंपन्यांमागील खऱ्या व्यक्तींचा शोध घेण्यासाठी, जीएसटी विवरणपत्र प्रत्यक्षात कोठून भरले गेले याचा प्रत्यक्ष पत्ता तपासण्यात आला. त्यानंतर 06.01.2022 रोजी दिल्लीतील त्या जागेची झडती घेण्यात आली. मालक त्याच्या सर्व्हरवर विविध ग्राहकांना त्यांची आर्थिक खाती राखण्यासाठी ‘क्लाउड स्टोरेज’ सेवा पुरवण्यात गुंतलेला असल्याचे शोध मोहिमेदरम्यान आढळून आले.
शोध मोहिमेदरम्यान मोबाईल फोन, विविध चेकबुक, विविध कंपन्यांचे शिक्के आणि सिमकार्डसह मोठ्या प्रमाणात सदोष कागदपत्रे जप्त करण्यात आली आहेत. या व्यक्तींची इलेक्ट्रॉनिक उपकरणे, कागदपत्रे, मोबाईल आणि ई-मेलचे विश्लेषण केल्यावर असे आढळून आले आहे की, या व्यक्ती दिल्लीतील संकुलात सापडलेल्या सर्व्हरवर दूरस्थपणे डेटा ठेवत आहेत.
टॅली डेटाच्या छाननीत असे दिसून आले आहे की या सिंडीकेटद्वारे 636 कंपन्या कार्यरत आहेत. त्याच्या सूत्रधाराने मान्य केले आहे की त्यांनी या कंपन्यांमध्ये फक्त पावत्या जारी केल्या आहेत आणि त्यांना कोणताही माल पुरवठा केलेला नाही. त्यांनी अंदाजे 741 कोटी रुपये इनपुट टॅक्स क्रेडिट  निहित असणाऱ्या अंदाजे 4,521 कोटी रुपये करपात्र मूल्य असलेल्या पावत्या जारी केल्या आहेत.
आत्तापर्यंत या कंपन्यांच्या विविध बँक खात्यांमध्ये असलेले 7 कोटी रुपये गोठवण्यात आले आहेत. या संपूर्ण रॅकेटमागील सूत्रधाराला 13.01.2022 रोजी अटक करण्यात आली आहे. या प्रकरणाचा पुढील तपास सुरू आहे.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
कोविड प्रतिबंधक लसीच्या 152 कोटी 52 लाखांहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 19 कोटी 84 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध
नवी दिल्ली 03 जानेवारी 2022
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
|
|
VACCINE DOSES
|
|

|
|
SUPPLIED
|
|
1,52,52,23,275
|
|
BALANCE AVAILABLE
|
|
19,84,31,861
भारत सरकार, राष्ट्रव्यापी लसीकरण मोहिमेचा एक भाग म्हणून सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा पुरवठा करत आहे.
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 152 कोटी 52 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 19 कोटी 84 लाखांहून अधिक  मात्रा, यापुढील काळातील लसीकरण करण्यासाठी अजूनही शिल्लक आहेत.
आरोग्य आणि कुटुंब कल्याण मंत्रालय
भारताच्या कोविड -19 प्रतिबंधक लसीकरणांतर्गत आतापर्यन्त 146.70 कोटींहून अधिक मात्रा देण्यात आल्या
गेल्या 24 तासात लसीच्या जवळपास 1 कोटी मात्रा देण्यात आल्या.
रुग्ण बरे होण्याचा दर सध्या 98.13 %
गेल्या 24 तासात 37, 379 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 1,71,830
साप्ताहिक पॉझिटिव्हिटी दर सध्या 2.05%
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार भारतातील कोविड-19 प्रतिबंधक लसीकरण अंतर्गत गेल्या 24 तासांत लसीच्या जवळपास 1 कोटी  मात्रा देण्यात आल्या असून आतापर्यन्त एकूण 146 कोटी 70 लाख  मात्रा देण्यात आल्या आहेत. 1,57,38,732 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे:
|
|
HCWs
|
|
1st Dose
|
|
103,88,236
|
|
2nd Dose
|
|
97,21,229
|
|
FLWs
|
|
1st Dose
|
|
183,86,265
|
|
2nd Dose
|
|
169,16,589
|
|
Age Group 15-18 years
|
|
1st Dose
|
|
42,06,433
|
|
Age Group 18-44 years
|
|
1st Dose
|
|
50,31,39,868
|
|
2nd Dose
|
|
33,88,64,854
|
|
Age Group 45-59 years
|
|
1st Dose
|
|
19,50,66,883
|
|
2nd Dose
|
|
15,24,39,814
|
|
Over 60 years
|
|
1st Dose
|
|
12,17,14,067
|
|
2nd Dose
|
|
96,17,4226
|
|
Total
|
|
146,70,18,464
गेल्या 24 तासांत 11,007 रुग्ण बरे झाल्यामुळे आत्तापर्यंत कोरोनामुक्त झालेल्या रुग्णांच्या संख्येत  वाढ होऊन ती संख्या 3,43,06,414 झाली आहे.
परिणामी, भारतातील कोरोनामुक्तीचा दर 98.13 % इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 190 दिवसांपासून दररोज 50,000 पेक्षा कमी नवीन कोरोना रुग्णांची नोंद होत आहे.
गेल्या 24 तासात 37,379 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 1,71,830 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.49 % आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,54,302 चाचण्या करण्यात आल्या. भारताने आत्तापर्यंत एकूण 68.24 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, देशात साप्ताहिक पॉझिटिव्हिटी दर सध्या 2.05 % आहे आणि दैनंदिन पॉझिटिव्हिटी दर 3.24 % इतका नोंदविण्यात आला आहे.
शिक्षण मंत्रालय
केंद्रीय शिक्षणमंत्री रमेश पोखरियाल 'निशंक' यांनी 'शून्य से सक्षमीकरण' या विषयावरील राष्ट्रीय परिषदेला संबोधित केले
केंब्रिज विद्यापीठाने भारताच्या राष्ट्रीय शैक्षणिक धोरणाचे कौतुक केले आणि शैक्षणिक सुधारणांचे नेतृत्व करणाऱ्या केंद्रीय शिक्षणमंत्र्यांचा गौरव केला
केंद्रीय शिक्षणमंत्री रमेश पोखरियाल 'निशंक' यांनी 24 नोव्हेंबर, 2020 रोजी श्री अरबिंदो सोसायटीच्या वतीने आयोजित ‘शुन्य से सशक्तीकरण’ विषयावरील आभासी राष्ट्रीय परिषदेला संबोधित केले. देशभरातील डिजिटल प्लॅटफॉर्मशी संबंधित शिक्षण अधिकारी आणि शिक्षक यावेळी उपस्थित होते.
पोखरियाल यांनी कोविड -19 साथीच्या काळात केलेल्या कार्याबद्दल 40 पेक्षा जास्त शिक्षण अधिकाऱ्यांचा त्यांच्या नेतृत्वाबद्दल आणि 26 शिक्षकांच्या अभिनव कार्याबद्दल गौरव केला. मंत्र्यांनी 'इनोव्हेशन अँड लीडरशिप केसबुक - कोविड एडिशन' देखील प्रकाशित केले. ह्या ई-पुस्तकामध्ये शिक्षण अधिकारी व शिक्षकांच्या अभिनव प्रयत्न आणि कार्याचा समावेश आहे.
श्री अरविंदो घोष यांचे स्मरण करत पोखरियाल यांनी, भारताच्या शैक्षणिक वारशाचा गौरवशाली भूतकाळ पुन्हा विषद केला, जिथे नालंदा आणि तक्षशिलासारख्या जगातील प्रसिद्ध विद्यापीठांचा उत्कर्ष झाला आणि “वसुधैव कुटुंबकम” या घोषणेसह त्यांनी जगभरातील विद्यार्थ्यांना आमंत्रित केले.
केंद्रीय मंत्री म्हणाले की एनईपी 2020 हा या देशातील शैक्षणिक इतिहासातील सर्वात व्यापक आणि धोरणात्मक दस्तऐवज आहे. जगातील आघाडीचे विद्यापीठ असलेल्या केंब्रिज विद्यापीठाने भारताच्या राष्ट्रीय शैक्षणिक धोरणाचे कौतुक केले आणि एक सुसंगत शिक्षण प्रणाली तयार करण्याकरीता शिक्षण सुधारणांचे नेतृत्व केल्याबद्दल केंद्रीय शिक्षणमंत्री रमेश पोखरियाल ‘निशंक’ यांचा गौरव केला. केंब्रिज पार्टनरशिप फॉर एज्युकेशन, केंब्रिज युनिव्हर्सिटी जगभरात सरकारबरोबर सहकार्याने दर्जेदार शिक्षण प्रणाली विकसित करत आहे.
महिला आणि बालविकास मंत्रालय
महिला आणि बाल विकास मंत्रालयातर्फे दक्षता जनजागृती सप्ताह 2022 अंतर्गत, 31 ऑक्टोबर ते 06 नोव्हेंबर 2022 या कालावधीत विविध उपक्रमांचे आयोजन
"भ्रष्टाचार मुक्त भारत - विकसित भारत" आणि "भ्रष्टाचार मुक्त भारत विकसित राष्ट्रासाठी" या मुख्य संकल्पनावर केले कार्यक्रम .
महिला आणि बाल विकास मंत्रालयाने पारदर्शकतेला प्रोत्साहन देण्यासाठी केली ई-कार्यालयाच्या 100% वापराची अंमलबजावणी
मंत्रालयाकडून जीईएम – जेम पोर्टलद्वारेच सर्व खरेदी
निबंध लेखन आणि भित्तीपत्रक बनवण्याच्या स्पर्धांचे आयोजन
महिला आणि बाल विकास मंत्रालय भ्रष्टाचार रोखण्यासाठी सक्रियतेने काम करण्यात आघाडीवर आहे. प्रतिबंधात्मक दक्षतेचा पायंडा रुजवण्याच्या दिशेने आणि सर्व नोंदी तसेच सर्व कामांच्या पारदर्शकतेला प्रोत्साहन देण्यासाठी ई-कार्यालयाच्या 100% वापराची अंमलबजावणी मंत्रालयाने केली आहे. तसेच, मंत्रालयातर्फे सर्व खरेदी जेम  पोर्टलद्वारेच केली जाते.
महिला आणि बाल विकास मंत्रालयाने दक्षता जनजागृती सप्ताह 2022 अंतर्गत निबंध लेखन आणि भित्तीपत्रक निर्मिती स्पर्धांचे केले आयोजन.
पारदर्शकता आणि प्रामाणिकपणा याबाबत सरकारी अधिकार्यांना सजग करण्यासाठी, 31.10.2022 ते 06.11.2022 या कालावधीत दक्षता जागरूकता सप्ताह 2022 अंतर्गत "भ्रष्टाचार मुक्त भारत - विकसित भारत" आणि "भ्रष्टाचार मुक्त भारत विकसित राष्ट्रासाठी" या संकल्पनेवर आधारित उपक्रम मंत्रालयाने आयोजित केले. मंत्रालयाने आठवड्याभरात खालील कामे केली:-
1. मंत्रालयातील सर्व कर्मचाऱ्यांनी
31.10.2022 रोजी घेतलेल्या प्रामाणिकपणाच्या ऑनलाइन प्रतिज्ञेने सप्ताहाची सुरुवात झाली.
2.मंत्रालयाच्या आवारात शास्त्रीभवन तसेच जीवनविहार आणि जीवन तारा इमारतीत विविध ठिकाणी फलक लावण्यात आले.
3.केन्द्रीय दक्षता आयोगाने जारी केलेल्या सूचना, मंत्रालयाशी संबंधित सर्व संस्थांना पाठवण्यात आल्या. आठवडाभरात विविध क्षेत्रीय आणि जागृती कार्यक्रम आयोजित करण्याची विनंती त्यांना त्यात करण्यात आली.
4.कार्यालयात  काय करावे आणि करू नये यासंबंधीचे परिपत्रक मंत्रालयाच्या सर्व विभागांमध्ये प्रसारित केले गेले.
5.निबंध लेखन आणि भित्तीपत्रक निर्मिती स्पर्धा
02.11.2022 रोजी आयोजित करण्यात आल्या.
पंतप्रधान कार्यालय
अहमदाबाद मेट्रो रेल्वे प्रकल्पाचे पंतप्रधानांच्या हस्ते उद्घाटन
पंतप्रधानांनी अहमदाबाद मेट्रोमधून केला प्रवास
नवी दिल्ली, 30 सप्टेंबर 2022
पंतप्रधान नरेंद्र मोदी यांनी आज अहमदाबाद मेट्रो रेल्वे प्रकल्पाचे उद्घाटन केले आणि कालूपूर ते दूरदर्शन केंद्र या स्थानकांदरम्यान मेट्रो गाडीतून प्रवास केला.
पंतप्रधानांनी आपल्या गुजरात दौऱ्याच्या दुसर्या दिवशी अहमदाबाद मेट्रो रेल्वे प्रकल्पाला हिरवा झेंडा दाखवून त्याचे उद्घान केले. गांधीनगर स्थानकातून वंदे भारत एक्स्प्रेस 2.0 या नव्या कोऱ्या गाडीतून प्रवास करून पंतप्रधान कालूपूर स्थानकामध्ये आले. या ठिकाणी आयोजित करण्यात आलेल्या मेट्रो रेल प्रदर्शनाला देखील पंतप्रधानांनी भेट दिली.
गुजरातचे मुख्यमंत्री भूपेंद्र पटेल, गुजरातचे राज्यपाल आचार्य देवव्रत आणि केंद्रीय गृहनिर्माण आणि शहरी व्यवहार मंत्री हरदीप सिंह पुरी पंतप्रधानांच्या बरोबर होते.
पंतप्रधानांनी विद्यार्थी, खेळाडू आणि सर्वसामान्य प्रवाशांबरोबर मेट्रो मधून प्रवास केला. त्यांनी त्यांच्याशी संवाद साधला. त्यांच्यापैकी अनेक जणांनी पंतप्रधानांची स्वाक्षरी घेतली.
अहमदाबाद मेट्रो रेल्वे प्रकल्पामुळे मल्टीमोडल पायाभूत सुविधा संपर्क यंत्रणेला खूप मोठी चालना मिळणार आहे. अहमदाबाद मेट्रो प्रकल्पाच्या पहिल्या टप्प्यात , अॅपेरल पार्क ते थलतेजपर्यंतचा सुमारे 32 किमी पूर्व-पश्चिम कॉरिडॉर  आणि मोटेरा ते ग्यासपूर दरम्यानच्या उत्तर-दक्षिण कॉरिडॉरचा समावेश आहे. पूर्व-पश्चिम कॉरिडॉरमधील थलतेज-वस्त्राल मार्गावर 17 स्थानके आहेत. या कॉरिडॉरमध्ये चार स्थानकांसह 6.6 किमीचा भूमिगत भाग आहे. ग्यासपूर आणि मोटेरा स्टेडियमला जोडणाऱ्या 19 किमी उत्तर-दक्षिण कॉरिडॉरमध्ये 15 स्थानके आहेत. पहिल्या टप्प्याचा संपूर्ण प्रकल्प 12,900 कोटींहून अधिक खर्च करून बांधला गेला आहे.
अहमदाबाद मेट्रो हा एक अत्याधुनिक पायाभूत प्रकल्प असून यामध्ये भूमिगत बोगदे, मार्ग आणि पूल, उन्नत आणि भूमिगत स्थानकांच्या इमारती, बॅलेस्टलेस रेल्वे मार्ग चालकाशिवाय गाडी चालवण्यासाठी योग्य रोलिंग स्टॉक, याचा समावेश आहे. मेट्रो गाड्यांचा ताफा ऊर्जा-कार्यक्षम प्रोपल्शन प्रणालीसह सुसज्ज आहे, ज्यामुळे सुमारे 30-35% उर्जेची बचत होऊ शकते. मेट्रो गाडीमध्ये अत्याधुनिक सस्पेन्शन सिस्टीम आहे, जी प्रवाशांना सुरळीत प्रवासाचा अनुभव देते.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(